શીર્ષક: અમેરિકાના રાષ્ટ્રપતિની ચૂંટણી : ડોનાલ્ડ ટ્રમ્પ-જો બાઇડનની મતદારોને આખરી અપીલ, ચૂંટણીને આડે હવે ગણતરીના કલાકો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રિપબ્લિકન પાર્ટીના 74 વર્ષીય પ્રમુખપદના ઉમેદવાર ટ્રમ્પે પાંચ મહત્ત્વનાં રાજ્યોની મુલાકાત લીધી હતી, જ્યારે તેમના 77 વર્ષીય હરીફ અને ડૅમોક્રેટિક પાર્ટીના જો બાઇડને પેન્સિલ્વેનિયામાં એક પ્રચાર કાર્યક્રમમાં ભાગ લીધો હતો, જ્યાં રસાકસી થવાની શક્યતા છે.

મંગળવારે યોજાનારી ચૂંટણી અગાઉ ભૂતપૂર્વ ઉપરાષ્ટ્રપતિ બાઇડન લેટેસ્ટ પૉલમાં રાષ્ટ્રીયસ્તરે તંદુરસ્ત લીડ ધરાવતા હતા.

પરંતુ મહત્ત્વનાં રાજ્યોમાં તેઓ ટ્રમ્પ સામે સાંકડી લીડ ધરાવે છે જે પરિણામોમાં નિર્ણાયક સાબિત થઈ શકે છે.

9 કરોડ કરતાં વધુ લોકોએ પ્રારંભિક વોટિંગમાં પહેલેથી જ તેમના મત આપી દીધા છે. તેથી અમેરિકામાં એક સદીમાં સૌથી વધારે મતદાન થવાની શક્યતા છે.

અમેરિકાની ચૂંટણીમાં આખા દેશમાં એક સિંગલ તારણ નથી નીકળતું, પરંતુ મતદારો રાજ્યના સ્તરે ચિત્ર નક્કી કરે છે.

અમેરિકાના રાષ્ટ્રપતિ બનવા માટે ઉમેદવારે ઇલેક્ટોરલ કૉલેજના ઓછામાં ઓછા 270 મત જીતવા જરૂરી છે.

દરેક અમેરિકન રાજ્ય તેની વસતીના પ્રમાણમાં ચોક્કસ સંખ્યામાં વોટ ધરાવે છે અને આવા કુલ 538 વોટ હોય છે.

આવી પ્રણાલી હોવાના કારણે શક્ય છે કે કોઈ ઉમેદવાર રાષ્ટ્રીયસ્તરે વધારે વોટ જીતે છતાં ચૂંટણી હારી જાય.

2016માં હિલેરી ક્લિન્ટન સાથે આમ જ થયું હતું.

હાલમાં કોરોના વાઇરસનો રોગચાળો ફેલાયેલો છે ત્યારે મંગળવારે મતદાન થવાનું છે.

અમેરિકાએ વિશ્વના કોઈ પણ દેશની સરખામણીમાં કોરોનાના વધુ કેસ અને સૌથી વધુ મૃત્યુઆંક નોંધાવ્યો છે.

રવિવારે જ અહીં 81,000થી વધારે નવા કેસ નોંધાયા હતા.

બંને ઉમેદવારો શેના પર વધુ ભાર આપે છે?

રવિવારે ડોનાલ્ડ ટ્રમ્પ માટે બહુ વ્યસ્ત કાર્યક્રમ રહ્યો હતો. તેમણે લોવા, મિશિગન, નૉર્થ કેરોલિના અને જ્યોર્જિયામાં અને પછી ફ્લોરિડામાં ચૂંટણીપ્રચારની રેલીઓમાં ભાગ લીધો હતો.

ટ્રમ્પે મિશિગનમાં દાવો કર્યો હતો કે તેમની આગેવાનીના કારણે રાજ્યમાં કાર-ઉત્પાદનઉદ્યોગ ફરી ધમધમતો થયો છે.

તેમણે દાવો કર્યો કે, "અર્થતંત્ર અત્યાર સુધીમાં નોંધાયેલા સૌથી ઊંચા દરે વૃદ્ધિ કરી રહ્યું છે."

ચાલુ વર્ષના ત્રીજા નાણાકીય ક્વાર્ટરમાં અમેરિકન અર્થતંત્રે 33 ટકાનો વિક્રમજનક વૃદ્ધિદર નોંધાવ્યો હતો.

બીજા ક્વાર્ટરમાં અર્થતંત્રમાં 31 ટકાનું વિક્રમજનક સંકોચન થયું હતું.

પરંતુ અર્થશાસ્ત્રીઓએ ચેતવણી આપી છે કે કોરોના રોગચાળાના કારણે જે નુકસાન થયું છે, તેમાંથી બહાર નીકળવામાં અમેરિકાને વર્ષો લાગી શકે છે. કોરોનાના કારણે અમેરિકાએ 80 વર્ષમાં અર્થતંત્રમાં સૌથી મોટો...